**Uzziņa par projektu Vadības komitejas sēdei**

**06.12.2021.**

|  |  |  |
| --- | --- | --- |
| № | Sniedzamā informācija | Informācija par projektu |
|  | **Ministru kabineta noteikumu projekts “Kārtība, kādā uzņēmumi, kuri kārto grāmatvedību divkāršā ieraksta sistēmā un ir iedzīvotāju ienākuma nodokļa maksātāji par ienākumiem no saimnieciskās darbības, sagatavo un iesniedz finanšu pārskatu” (turpmāk – noteikumu projekts)** |
|  | Projekta izstrādes nepieciešamības pamatojums | Ministru kabineta 2017.gada 24.maija rīkojums Nr. 245 “Par Valsts nodokļu politikas pamatnostādnēm 2018.-2021.gadam” (prot. Nr.23 21.§), Rīcības virziens - uzņēmumu investīciju stimulēšana un uzņēmumu starptautiskās konkurētspējas paaugstināšana, 2.4. uzdevums: Tiesību normu sakārtošana grāmatvedības jomā, 2.4.1. apakšpunkts - Izstrādāt jaunu likumu “Par grāmatvedību”, lai tas būtu atbilstošs juridiskās tehnikas prasībām, ietverot lietoto terminu plašāku skaidrojumu un papildu regulējuma noteikšanu, kā arī nosakot likuma mērķi un darbības jomu. Pārskatīt un pilnveidot arī uz šī likuma pamata izdotos Ministru kabineta noteikumus.Ministru prezidenta 2021.gada 8.jūlija uzdevums Nr.12/2021-JUR-145 - līdz 2022. gada 1. jūlijam sagatavot un noteiktā kārtībā iesniegt Ministru kabinetā Grāmatvedības likuma (2021. gada 10. jūnija likuma redakcijā) 23.panta trešā daļā minēto tiesību akta projektu, attiecīgi nodrošinot pārejas noteikumu 2. punktā Ministru kabinetam doto uzdevumu izpildi. |
|  | Vadības darba plāna uzdevuma numurs un tā izpildes termiņš (ja nepieciešams) | 2021-DP-04-/166, 30.12.2021.  |
|  | Projekta īss saturs | Ar Grāmatvedības likumu (Saeimā pieņemts 2021.gada 10.jūnijā) likums “Par grāmatvedību” (turpmāk – Likums) tiek izteikts jaunā redakcijā. Saskaņā ar Grāmatvedības likuma sākotnējās ietekmes novērtējuma ziņojumā (anotācijā) minēto ir paredzēts pārizdot pašlaik uz Likuma pamata izdotos Ministru kabineta noteikumus, tai skaitā arī Ministru kabineta 2007.gada 8.maija noteikumus Nr.301 “Noteikumi par individuālo komersantu finanšu pārskatiem” (turpmāk – MK 301), aktualizējot tajos iekļauto regulējumu. Izpildot dotos uzdevumus, nepieciešams izstrādāt Ministru kabineta noteikumu projektu, kas noteiktu kārtību, kādā individuālie uzņēmumi, zemnieku un zvejnieku saimniecības, individuālie komersanti un citas fiziskās personas, kas veic saimniecisko darbību, kuras kārto grāmatvedību divkāršā ieraksta sistēmā un ir iedzīvotāju ienākuma nodokļa maksātājas par ienākumiem no saimnieciskās darbības, sagatavo un iesniedz bilanci un ieņēmumu un izdevumu pārskatu.Noteikumu projekts “Kārtība, kādā uzņēmumi, kuri kārto grāmatvedību divkāršā ieraksta sistēmā un ir iedzīvotāju ienākuma nodokļa maksātāji par ienākumiem no saimnieciskās darbības, sagatavo un iesniedz finanšu pārskatu” (turpmāk – noteikumu projekts) tiks izstrādāts saskaņā ar Grāmatvedības likuma 23.panta trešajā daļā Ministru kabinetam doto pilnvarojumu.  Noteikumu projektu paredzēts sagatavot, pārskatot un pilnveidojot MK 301 iekļauto (pašlaik spēkā esošo) regulējumu, attiecīgi izvērtējot tā atbilstību citos grāmatvedību un gada pārskatu sagatavošanu regulējošos normatīvajos aktos un likumā “Par iedzīvotāju ienākuma nodokli” un tā piemērošanas noteikumos iekļautajam regulējumam. Noteikumu projektā paredzēts:- saglabāt pašreiz MK 301 ietvertās prasības attiecībā uz- finanšu pārskata sagatavošanas periodiskumu, lietojamo vērtības mēru, valodu, finanšu pārskata sagatavošanas vispārīgiem nosacījumiem un bilances, ieņēmumu un izdevumu pārskata shēmām (noteikumu projekta 1. un 2.pielikums),- pilnveidot bilances sagatavošanas regulējumu, paredzot bilances sastāvdaļu skaidrojumu un posteņu novērtēšanas nosacījumu pārskatīšanu un precizēšanu,- pilnveidot ieņēmumu un izdevumu pārskata sagatavošanas regulējumu,- saglabāt pašreiz MK 301 noteikto saņemtā atbalsta norādīšanas kārtību,- precizēt finanšu pārskata iesniegšanas kārtību, atšķirībā no MK 301vairs nenorādot iesniegšanas datumu, bet paredzot, ka persona finanšu pārskatu iesniedz Valsts ieņēmumu dienestam kopā ar iedzīvotāju gada ienākuma deklarāciju.Noteikumu projekts aizstās MK 301, kuri pēc noteikumu projekta izdošanas zaudēs spēku. |
|  | Iespējamie risinājuma varianti (ja nepieciešams) | Nav. |
|  | Par projektu nosakāmā atbildīgā amatpersona | Grāmatvedības un revīzijas politikas departamenta direktore Daina Robežniece. |
|  | Nosakāmais projekta sagatavotājs (ja nepieciešams) | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska. |
|  | Darba grupas vadītājs un iespējamais sastāvs (ja nepieciešams)  | Ar Finanšu ministrijas 2018.gada 3.maija rīkojumu Nr. 150 izveidota darba grupa jauna likuma “Par grāmatvedību” un ar to saistīto Ministru kabineta noteikumu izstrādei. Darba grupas vadītāja - Grāmatvedības un revīzijas politikas departamenta direktore Daina Robežniece. Darba grupas sastāvā iekļauti Finanšu ministrijas, Valsts kases, Valsts ieņēmumu dienesta, Finanšu un kapitāla tirgus komisijas, Latvijas Bankas, Biznesa augstskolas “Turība”, Latvijas Republikas Grāmatvežu asociācijas, ISO sertificēto grāmatvežu asociācijas un Latvijas Zvērinātu revidentu asociācijas pārstāvji.  |
|  | Sabiedrības līdzdalība | Sabiedrības pārstāvji varēs līdzdarboties noteikumu projekta izstrādē, sniedzot atzinumu par to pēc ievietošanas TAP portālā. Informācija par noteikumu projektu tiks publicēta Finanšu ministrijas tīmekļa vietnē sadaļā “Sabiedrības līdzdalība” - “Tiesību aktu projekti” - “Grāmatvedības politika”. Termiņš viedokļu sniegšanai – 27.12.2021. |
|  | Ministrijas struktūrvienības un padotības iestādes, ar kurām projekts jāsaskaņo | Juridiskais departaments, Tiešo nodokļu departaments, Valsts ieņēmumu dienests. |
|  | Nosūtīšanas saskaņošanai termiņš,saskaņošanas termiņš | Nosūtīts saskaņošanai – 13.12.2021.Saskaņošanas termiņš – 27.12.2021. |
|  | Prognozējamā projekta finansiālā ietekme uz valsts budžetu | Nav.  |
|  | Tiesību akta pieņemšanas kalendārais plāns | Izsludināts TAP portālā: 13.01.2022.Iesniegts Valsts kancelejā: 14.02.2022. |
|  | Politikas joma | Budžeta un finanšu politika (2.4. Grāmatvedība). |
|  | Uzziņas sagatavotājs | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska (tālr. 67095616, e-pasts: gunta.majevska@fm.gov.lv). |
| Uzziņu iesniedza:Daina Robežniece, Grāmatvedības un revīzijas politikas departamenta direktoreTālrunis: 67095495, e-pasts: daina.robezniece@fm.gov.lvUzziņa iesniegta: 02.12.2021. |
|  |
|  |